പി.എം.എ. ഖാദറിന്റെ ഖുര്ആന് പരിഭാഷയും വ്യാഖ്യാനവും ഇസ്ലാമോഫോബിയക്കെതിരായ പ്രതിരോധം ഒ. അബ്ദുറഹ്മാന് ശാന്തപുരം: ലോകമെമ്ബാടും ഇസ്ലാമിനെതിരെ നടക്കുന്ന ദുഷ്പ്രചാരണങ്ങള്ക്കും ഇസ്ലാമോഫോബിയക്കും പ്രതിരോധം സൃഷ്ടിക്കാന് പര്യാപ്തമാണ് പി.എം.എ. ഖാദര് തയാറാക്കിയ ഖുര്ആന് പരിഭാഷയും വ്യാഖ്യാനവുമെന്ന് മാധ്യമം ചീഫ് എഡിറ്റര് ഒ. അബ്ദുറഹ്മാന്. ഇസ്ലാം കാരുണ്യത്തിെന്റ മതമാണെന്ന് ലോകത്തെ ബോധ്യപ്പെടുത്തുന്ന രചന ശാന്തപുരം അല്ജാമിഅയില്നിന്ന് ജന്മം കൊണ്ടിരിക്കുന്നു. ദ ഖുര്ആന്: സ്റ്റാന്ഡേര്ഡ് ഇംഗ്ലീഷ് ട്രാന്സ്ലേഷന് എന്ന ഗ്രന്ഥം രചിച്ചതിന് അല്ജാമിഅ പൂര്വ വിദ്യാര്ഥിയായ പി.എം.എ. ഖാദറിനെ ആദരിക്കാന് അല്ജാമിഅ അല്ഇസ്ലാമിയ്യ അലുമ്നി അസോസിയേഷന് സംഘടിപ്പിച്ച ചടങ്ങില് സംസാരിക്കുകയായിരുന്നു അദ്ദേഹം.താലിബാെന്റ അധികാരാരോഹണം വരെയുള്ള ലോക രാഷ്ട്രീയ സംഭവങ്ങള് മറയാക്കി, ഇസ്ലാം ഹിംസയുടെയും ക്രൂരതയുടെയും മതമാണെന്ന് തെറ്റായി ചിത്രീകരിക്കാനുള്ള ശ്രമങ്ങളാണ് ഇസ്ലാംവിരുദ്ധ ശക്തികള് നിരന്തരം നടത്തുന്നത്. എന്നാല്, ഇസ്ലാം അപാരമായ ദൈവകാരുണ്യത്തിെന്റ പാഠങ്ങളാണ് നല്കുന്നതെന്നും വിശുദ്ധ ഖുര്ആനിെന്റ അധ്യാപനങ്ങള് അതിന് സാക്ഷിയാണെന്നും നാം തെളിയിച്ചുകൊടുക്കേണ്ടിയിരിക്കുന്നു. അതിന് പ്രയോജനപ്പെടുന്ന വിഷയാധിഷ്ഠിത വ്യാഖ്യാനം ഈ ഖുര്ആന് വിവര്ത്തനത്തിെന്റ പ്രത്യേകതയാണെന്ന് അദ്ദേഹം ചൂണ്ടിക്കാട്ടി. ലളിതമായ പദങ്ങളില് ഇംഗ്ലീഷ് ഭാഷയില് രചിക്കപ്പെട്ട ഗ്രന്ഥം റഫറന്സ് എന്നതിന് പുറമെ സ്കൂള് കോളജ് വിദ്യാര്ഥികള്ക്കും യുവതലമുറക്കും അനായാസം ഖുര്ആന് പഠിക്കാന് പ്രയോജനപ്പെടുന്ന അമൂല്യ ഗ്രന്ഥമാണെന്ന് ഒ. അബ്ദുറഹ്മാന് പറഞ്ഞു. ഖുര്ആനിെന്റ ഇംഗ്ലീഷ് പരിഭാഷയിലേക്ക് തന്നെ എത്തിച്ചത് ശാന്തപുരം കോളജ് നല്കിയ പ്രചോദനമാണെന്ന് പി.എം.എ. ഖാദര് മറുപടിയായി പറഞ്ഞു. അലുമ്നി അസോസിയേഷന് പ്രസിഡന്റ് ഡോ. എ.എ. ഹലീം അധ്യക്ഷത വഹിച്ചു. അല്ജാമിഅ വൈസ് പ്രസിഡന്റ് വി.കെ. അലി, അഡ്മിനിസ്ട്രേറ്റിവ് കൗണ്സില് ചെയര്മാന് ഡോ. കൂട്ടില് മുഹമ്മദലി, ഹൈദരലി ശാന്തപുരം, വി.എ. കബീര്, ടി.കെ. ഉബൈദ്, വി.കെ. ജലീല്, കെ.കെ. സുഹ്റ, വി.എസ്. സലീം, പി.എം. ഹാമിദലി, അശ്റഫ് കീഴുപറമ്ബ് തുടങ്ങിയവര് സംസാരിച്ചു. ശരീഫ് കൊച്ചി ഗാനമാലപിച്ചു. അലുമ്നി ജനറല് സെക്രട്ടറി ഡോ. വി.എം. സാഫിര് സ്വാഗതവും ഷമീം ചൂനൂര് നന്ദിയും പറഞ്ഞു.